ΠΕΡΙΕΧΟΜΕΝΑ
ΑΠΟΦΑΣΕΙΣ
Μείωση της απόστασης του υφιστάμενου κοιμητηρίου Φιλύρου από το όριο του υπό εκπόνηση
ρυμοτομικού σχεδίου επέκτασης του οικισμού
Φιλύρου του Δήμου Πυλαίας - Χορτιάτη της Π.Ε.
Θεσσαλονίκης.
Κήρυξη ως αναδασωτέας δημόσιας δασικού χαρακτήρα έκτασης εμβαδού χιλίων εκατό ογδόντα
δύο τετραγωνικών μέτρων και τετρακοσίων είκοσι χιλιοστών (1.182,420 τ.μ.) στη θέση «Κατώβερ-
γες» της Τ.Κ. Κλειδωνιάς, του Δήμου Κόνιτσας, της
Π.Ε. Ιωαννίνων.
ΑΠΟΦΑΣΕΙΣ
Αριθμ. 28125
(1)
Μείωση της απόστασης του υφιστάμενου κοιμητηρίου Φιλύρου από το όριο του υπό εκπόνηση
ρυμοτομικού σχεδίου επέκτασης του οικισμού
Φιλύρου του Δήμου Πυλαίας - Χορτιάτη της Π.Ε.
Θεσσαλονίκης.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΜΑΚΕΔΟΝΙΑΣ - ΘΡΑΚΗΣ
Έχοντας υπόψη:
1. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α΄ 87) και ιδίως  την παρ. ΙΙ.15 του άρθρου
280 αυτού.
2. Το από 17.7.1923 ν.δ. «Περί σχεδίων πόλεων, κωμών
...» (Α΄ 228).
3. Το π.δ. 1128/1980 «Περί καθορισμού αποστάσεων
δια την ίδρυσιν κοιμητηρίων» (Α΄ 284).
4. Το άρθρο 190 του από 14.7.1999 π.δ.  «Κώδικας Βασικής Πολεοδομικής Νομοθεσίας» (Δ΄ 580).
5. Την παρ. 1 του άρθρου 31 του ν. 4067/2012 «Ρύθμιση
πολεοδομικών θεμάτων» (Α΄ 79).
6. Τις περ. α και β της παρ. 1 του άρθρου 29 του
ν. 2508/1997 (Α΄ 124) όπως αντικαταστάθηκε από το
άρθρο 60 του ν. 4602/2019 - Α΄ 45).
7. Την υπ’ αρ. 26882/5769/1998 κοινή υπουργική απόφαση «Καθορισμός δικαιολογητικών και διαδικασίας για
τη μείωση των αποστάσεων των ιδρυομένων ή επεκτεινομένων κοιμητηρίων» (Δ΄ 838).
8. Την υπ’ αρ. 14138/15.5.2017 υπουργική απόφαση
«Διορισμού του Ιωάννη Σάββα του Κωνσταντίνου ως
Συντονιστή της Αποκεντρωμένης Διοίκησης Μακεδονίας - Θράκης» (Υ.Ο.Δ.Δ. 250).
9. Τα άρθρα 28 και 28Α του ν. 4325/2015 «Εκδημοκρατισμός της Διοίκησης - Καταπολέμηση Γραφειοκρατίας
και Ηλεκτρονική Διακυβέρνηση. Αποκατάσταση αδικιών
και άλλες διατάξεις, περί Συντονιστή των Αποκεντρωμένων Διοικήσεων» (Α΄ 47).
10. Την υπ’ αρ. 1492/7.4.2020 απόφαση του Συντονιστή Αποκεντρωμένης Διοίκησης Μακεδονίας - Θράκης
με θέμα «Συγκρότηση Συμβουλίου Πολεοδομικών Θεμάτων και Αμφισβητήσεων (ΣΥΠΟΘΑ)Α στην Περιφε-
ρειακή Ενότητα Θεσσαλονίκης» (Υ.Ο.Δ.Δ. 317), όπως
ισχύει μετά την τροποποίηση αυτής με την υπ’ αρ. οικ.
9237/21.12.2020 απόφαση του Συντονιστή Αποκεντρωμένης Διοίκησης Μακεδονίας - Θράκης (Υ.Ο.Δ.Δ. 1101).
11. Την υπ’ αρ. 48355/1595/27.3.2002 απόφαση Υπ.ΠΕ.
ΧΩ.Δ.Ε. «Έγκριση Γενικού Πολεοδομικού Σχεδίου (ΓΠΣ)
του οικισμού Φιλύρου του Δήμου Χορτιάτη (Νομού Θεσσαλονίκης)» (Δ΄ 372).
12. Την υπό στοιχεία 29/361/ΠΣΚ-34/22.5.1997 απόφαση του Νομάρχη Θεσσαλονίκης με τίτλο: «Έγκριση
τοπικού ρυμοτομικού σχεδίου για καθορισμό χώρων
νεκροταφείου και εκκλησίας - γραφείου στην περιοχή
της Κοινότητας Φιλύρου (Ν. Θεσσαλονίκης)» (Δ΄ 511).
13. Την υπ’ αρ. 512/24.7.2019 απόφαση του Δημοτικού
Συμβουλίου του Δήμου Πυλαίας - Χορτιάτη «Εισήγηση
για την λήψη απόφασης περί έγκρισης μείωσης των
αποστάσεων των προτεινόμενων επεκτάσεων της ΔΚ
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
13 Απριλίου 2021
ΤΕΥΧΟΣ  ΤΕΤΑΡΤΟ
Αρ. Φύλλου 192
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 192/13.04.2021
Φιλύρου από το υφιστάμενο Κοιμητήριο» (ΑΔΑ: 6ΣΟΦΩ1Ο-Ω2Θ), με την οποία ο Δήμος γνωμοδότησε υπέρ
του καθορισμού της απαιτούμενης απόστασης του Κοιμητηρίου από την επέκταση του οικισμού Φιλύρου στα
πενήντα (50,00) μέτρα.
14. Την υπό στοιχεία Δ1ε/Γ.Π.22420/27.6.2018 απόφαση του Γενικού Γραμματέα Δημόσιας Υγείας του Υπουρ-
γείου Υγείας με θέμα «Έγκριση Υδρογεωτεχνικής Μελέτης για τη μείωση της απόστασης της προς πολεοδόμηση
περιοχής από το υφιστάμενο κοιμητήριο Φιλύρου του
Δήμου Πυλαίας - Χορτιάτη Νομού Θεσσαλονίκης» (ΑΔΑ:
ΨΤΛΦ465ΦΥΟ-ΔΣΣ), με την οποία εγκρίθηκε η μείωση
της απόστασης στα πενήντα (50,00) μέτρα και καθορίστηκαν συγκεκριμένοι περιοριστικοί όροι: «1. Να εφαρ-
μόζονται όλα όσα προβλέπονται για τη λειτουργία των
κοιμητηρίων από την παραπάνω νομοθεσία (...), για την
προστασία του περιβάλλοντος και των υπόγειων υδάτων (περίφραξη, εσωτερική περιμετρική ζώνη πρασίνου
επαρκούς πλάτους με υψηλά δένδρα, περιμετρική εσωτερική οδός κ.λπ.)» 2. Να ενισχυθεί η προστασία του κοι-
μητηρίου από πλημμυρικά φαινόμενα με την κατασκευή
επιφανειακού δικτύου αποστράγγισης ομβρίων και περιμετρικού συλλεκτήριου αγωγού εντός του κοιμητηρί-
ου και αγωγού ομβρίων εκτός αυτού για την εξωτερική
αποστράγγιση, σύμφωνα με τα προτεινόμενα στη μελέτη» 3. Να ελέγχεται και να συντηρείται σε τακτά χρονικά
διαστήματα το συνολικό δίκτυο αποχέτευσης ομβρίων
εντός και εκτός του κοιμητηρίου από τις αρμόδιες υπηρεσίες του Δήμου εξασφαλίζοντας την καλή λειτουργία
του και την προστασία της Δημόσιας υγείας». 4. Ιδιαίτερα
να προστατευθεί η ζώνη μεταξύ κοιμητηρίων και ορίου
της υπό ένταξη στο σχέδιο πόλης περιοχής, από τα απορρέοντα επιφανειακά ύδατα των βροχοπτώσεων, τα οποία
θα συσσωρεύονται λόγω μείωσης της κατείσδυσης εξαιτίας της πολεοδόμησης, με την κατασκευή επαρκούς
αποχετευτικού δικτύου όμβριων υδάτων, στην υπό ένταξη στο σχέδιο πόλης περιοχή». 5. Στην υπό ένταξη στο
σχέδιο πόλεως περιοχή, να κατασκευαστεί αποχετευτικό
δίκτυο σε όλες τις κατοικίες το οποίο να συνδέεται με το
κεντρικό δημοτικό αποχετευτικό δίκτυο που καταλήγει
στη μονάδα Βιολογικού Καθαρισμού που εξυπηρετεί το
Δήμο Πυλαίας - Χορτιάτη, έτσι ώστε να προστατεύεται ο
υδροφόρος ορίζοντας και το περιβάλλον γενικότερα».
6. Πριν την θεσμοθέτηση της οριοθέτησης του ρυμοτομικού σχεδίου της περιοχής, θα πρέπει να εφαρμοστεί η
υφιστάμενη νομοθεσία, που προβλέπει τις αποστάσεις
από τα ρέματα, με τη σύμφωνη γνώμη των αρμόδιων
υπηρεσιών, ώστε να υπάρχει προστασία της Δημόσιας Υγείας από πλημμυρικά φαινόμενα που έμμεσα ή
άμεσα επηρεάζουν το κοιμητήριο. Επίσης θα πρέπει να
ληφθεί υπόψη και η παρουσία αξόνων αποστράγγισης,
που έμμεσα ή άμεσα επηρεάζουν την υπό ένταξη στο
σχέδιο περιοχή αλλά και τα υφιστάμενα κοιμητήρια».
7. Να τηρηθεί η ελάχιστη απόσταση ανόρυξης νέων
υδρευτικών γεωτρήσεων ή πηγαδιών από το κοιμητήριο
που καθορίζεται από το εγκεκριμένο σχέδιο Διαχείρισης
Λεκανών Απορροής Ποταμών του Υδατικού Διαμερίσματος Κεντρικής Μακεδονίας». 8. Εφόσον επεκταθεί ο
ενεργός χώρος του κοιμητηρίου, να διαμορφωθεί αυτός κατάλληλα έτσι ώστε το έδαφος να είναι χαλαρό, να
απομακρυνθούν οι ογκόλιθοι και οι κλίσεις του εδάφους
να μην υπερβαίνουν το 10 %». 9. Να παρακολουθείται
από τις υπηρεσίες του Δήμου η ποιότητα των υπογείων
υδάτων της περιοχής με ανόρυξη γεώτρησης σύμφωνα
με τις προτάσεις της μελέτης, έτσι ώστε να ανιχνεύεται
κάθε πιθανή ρύπανση - μόλυνση που προκαλείται από
το κοιμητήριο. Η αρμόδια Διεύθυνση Δημόσιας Υγείας
της Μητροπολιτικής Ενότητας Θεσσαλονίκης να καθορίζει την συχνότητα των αναλύσεων (με ελάχιστο μία
φορά το χρόνο), την εποχικότητα διεξαγωγής αυτών και
τις παραμέτρους που θα αναλύονται (pH, αγωγιμότητα,
αμμώνιο, νιτρικά, νιτρώδη, ολικό φώσφορο, χλωριόντα,
θειικά, χημικά απαιτούμενο οξυγόνο (COD), βιοχημικά
απαιτούμενο οξυγόνο (BOD), μικροβιακό φορτίο (ολικές
αποικίες στους 37oC ολικές αποικίες στους 22oC, κολοβακτηριοειδή, E-coli και άλλα σύμφωνα με τις τοπικές
συνθήκες). Τα δε αποτελέσματα να κοινοποιούνται σε
αυτήν, έτσι ώστε να λαμβάνονται μέτρα για την προστασία της δημόσιας υγείας, όταν απαιτείται. » 10. Να μας
κοινοποιηθεί η απόφαση έγκρισης της Πολεοδομικής
Μελέτης επέκτασης του οικισμού με τις τελικές πινακίδες, πριν δημοσιευθεί σε Φ.Ε.Κ.».
15. Την υπ’ αρ. 3063/19.10.2018 απόφαση της Γενικής Διευθύντριας Χωροταξικής και Περιβαλλοντικής
Πολιτικής της Αποκεντρωμένης Διεύθυνσης Μακεδονίας - Θράκης με θέμα «Έγκριση της Μελέτης Γεωλο-
γικής Καταλληλότητας για τη μείωση της απόστασης
της προς πολεοδόμηση περιοχής από το υφιστάμενο
κοιμητήριο Φιλύρου του Δήμου Πυλαίας - Χορτιάτη,
Π.Ε. Θεσσαλονίκης, σύμφωνα με την παρ. 1 του άρθρου
144 του ν. 4495/2017 και τις προδιαγραφές του (Δ΄ 838 Διόρθ. Σφάλμ. στο Β΄ 1304/1998)» (ΑΔΑ: Ω5Υ5ΟΡ1Υ-
ΞΟΛ), με την οποία εγκρίθηκε η μείωση της απόστασης στα πενήντα (50,00) μέτρα και επισημάνθηκε ότι η
συνοδευτική (της απόφασης αυτής) γεωλογική μελέτη
αποτελεί αναπόσπαστο τμήμα της, συνεπώς και αποτελεί
χρεία η τήρηση των όρων, περιορισμών και στοιχείων
που χρήζουν προσοχής, όπως τίθενται στη γεωλογική
αυτή μελέτη.
16. Την υπ’ αρ. 169728/4160/7.5.2019 απόφαση του
Περιφερειάρχη Κεντρικής Μακεδονίας με τίτλο «Απόφαση έγκρισης Περιβαλλοντικών Όρων (Ε.Π.Ο.) για το
έργο “Επέκταση ρυμοτομικού σχεδίου του Φιλύρου πλησίον υφιστάμενου κοιμητηρίου και τη λειτουργία του
κοιμητηρίου”, που βρίσκεται στη Δ.Κ. Φιλύρου της Δ.Ε.
Χορτιάτη του Δ. Πυλαίας - Χορτιάτη, της Π.Ε. Θεσσαλονίκης» (ΑΔΑ: ΨΔ6Ξ7ΛΛ-Β28), με την οποία εγκρίθηκαν
τα τεχνικά έργα, τα μέτρα, οι όροι και περιορισμοί (όπως
τίθενται σε αυτήν).
17. Το από Μαϊου 2019 τεύχος της Ειδικής Τεχνικής
Μελέτης (με το κείμενο της τεχνικής έκθεσης μαζί με
φωτογραφίες της εξεταζόμενης εκτάσεως και τους συνοδευτικούς χάρτες κλίμακος 1:50.000 και 1:5.000) που
φέρει τίτλο «ειδική τεχνική μελέτη για την επέκταση
του ρυμοτομικού σχεδίου του Φιλύρου πλησίον υφιστάμενου κοιμητηρίου βάσει του ισχύοντος Γενικού
Πολεοδομικού Σχεδίου», σύμφωνα με την οποία: «(...)
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 192/13.04.2021
προτείνεται (...) να μειωθεί η απόσταση του κοιμητηρίου
από το υπό εκπόνηση σχέδιο πόλης στα 50 μ. αφού δεν
συντρέχει κίνδυνος για τα υπόγεια και επιφανειακά νερά,
για πλημμυρικά φαινόμενα, για επιπτώσεις στο φυσικό
περιβάλλον, για τη δημόσια υγεία, ούτε για δυσμενείς
συνέπειες στο οικιστικό περιβάλλον του Φιλύρου, όπως
αυτό θα διαμορφωθεί στο μέλλον, μετά την έγκριση του
ρυμοτομικού σχεδίου και την ανοικοδόμησή του».
18. Το υπ’ αρ. 469909/337646/5576/17.9.2019 έγγραφο της Εφορείας Αρχαιοτήτων Περιφέρειας Θεσσαλο-
νίκης του Υπουργείου Πολιτισμού και Αθλητισμού με
θέμα: «Γνωμοδότηση στο πλαίσιο της κατάθεσης Ειδικής
Τεχνικής Μελέτης για τη μείωση της απόστασης της προς
πολεοδόμηση περιοχής από το υφιστάμενο κοιμητήριο
του Φιλύρου, Δήμου Πυλαίας - Χορτιάτη», στο οποίο (συν
τοις άλλοις) αναφέρεται: «(...) δεν έχουμε καταρχάς αντίρρηση ως προς τη μείωση της απόστασης του σχεδίου
πόλης στα 50 μέτρα από τα νομίμως υφιστάμενα κοιμητήρια, δεδομένου ότι στην ευρύτερη περιοχή δεν είναι
γνωστά μνημεία αρμοδιότητας της Εφορείας. Ωστόσο
επισημαίνεται ότι κάθε τεχνικό έργο, ιδιωτικό ή δημόσιο,
θα ελέγχεται από την Εφορείας, βάσει των διατάξεων του
ν. 3028/2002 “Για την προστασία των Αρχαιοτήτων και εν
γένει της Πολιτιστικής Κληρονομιάς” (Α΄ 153)».
19. Το υπ’ αρ. 470058/49168/4082/27.9.2019 έγγραφο
της Νεωτέρων Μνημείων και Τεχνικών Έργων Κ.Μ. του
Υπουργείου Πολιτισμού και Αθλητισμού με θέμα: «Αίτημα για γνωμοδότηση μείωσης της απόστασης της προς
πολεοδόμηση περιοχής από το υφιστάμενο κοιμητήριο
του Φιλύρου στον Δήμο Πυλαίας - Χορτιάτη», στο οποίο
(συν τοις άλλοις) αναφέρεται: «(...) το υφιστάμενο κοιμητήριο του Φιλύρου στον Δήμο Πυλαίας - Χορτιάτη (...)
σύμφωνα με τα υποβληθέντα στοιχεία, δεν εντάσσεται
σε περιοχή χαρακτηρισμένη ως “ιστορικός τόπος” από το
ΥΠ.ΠΟ.Α. και ούτε υπάρχουν εντός ή πλησίον αυτών κηρυγμένα νεώτερα μνημεία, η προστασία των οποίων να
εμπίπτει στις αρμοδιότητές μας, σύμφωνα με τις διατάξεις του ν. 3028/2002 “Για την προστασία των Αρχαιοτή-
των και εν γένει της Πολιτιστικής Κληρονομιάς (Α΄ 153)”.
Επομένως δεν υφίσταται αντικείμενο της αρμοδιότητάς
μας ώστε να διατυπώσουμε απόψεις ή να θεωρήσουμε
συναφή στοιχεία».
20. Το υπ’ αρ. 55990/16.11.2020 έγγραφο του Δασαρχείου Θεσσαλονίκης με θέμα «Χαρακτηρισμός εκτάσε-
ων στην περιοχή πολεοδόμησης της Τ.Κ. Φιλύρου του
Δήμου Πυλαίας - Χορτιάτη», μαζί με το συνοδευτικό
διάγραμμα κλίμακος 1: 5000 που φέρει ημερομηνία
Οκτώβριος 2020.
21. Το υπ’ αρ. 60073/16.12.2020 έγγραφο της Διεύθυνσης Δασών Ν. Θεσσαλονίκης / Τμ. Προστασίας και
Διαχείρισης Δασών της Αποκεντρωμένης Διοίκησης
Μακεδονίας - Θράκης με θέμα: «Περί δασικού ή μη
χαρακτήρα έκτασης για τμήμα επέκτασης σχεδίου πόλης σε περιοχή πλησίον του υφιστάμενου κοιμητηρίου
Φιλύρων του Δήμου Πυλαίας - Χορτιάτη» μαζί με το
συνημμένο διάγραμμα (Χάρτη Κ.1) κλίμακος 1: 2000
που φέρει ημερομηνία Νοέμβριος 2020 και φέρει Θεώρηση του Δασάρχη Θεσσαλονίκης, με το οποίο η εν
λόγω Υπηρεσία γνωμοδότησε ως εξής: «(...) Σύμφωνα
με τα άρθρα 1 και 2 της υπ’ αρ. 26882/5769/1998 κοινής
υπουργικής απόφασης για την μείωση των αποστάσεων
που προβλέπονται από το άρθρο 1 του π.δ. 1128/1980,
απαιτείται ως δικαιολογητικό η βεβαίωση της αρμόδιας
Υπηρεσίας στην οποία θα αναφέρεται ότι η έκταση δεν
δεσμεύεται από τις διατάξεις της δασικής νομοθεσίας».
Σε συνέχεια (...) εκδόθηκε το υπ’ αρ. 5599/16.11.2020
σχετικό έγγραφο του Δασαρχείου Θεσσαλονίκης που
αφορά στον χαρακτηρισμό εκτάσεων στην περιοχή
πολεοδόμησης της Τ.Κ. Φιλύρου του Δήμου Πυλαίας Χορτιάτη». Σύμφωνα με το ανωτέρω (...) σχετικό, στην
έκταση με στοιχεία Ι,Κ,Λ,...,Χ,Ψ,Ω,Ι όπως αποτυπώνεται
στο από τον Νοέμβριο 2020 τοπογραφικό διάγραμμα της
ΓΑΙΑ Α.Ε. ΜΕΛΕΤΩΝ, κλίμακας 1:2000, που συνοδεύει το
παρόν, περιλαμβάνονται εκτάσεις που δεν προστατεύονται από τις διατάξεις της δασικής νομοθεσίας καθώς και
έξι (6) τμήματα τα οποία είναι χρωματισμένα με πράσινο
χρώμα τα οποία είναι δασικές και αναδασωτέες εκτάσεις
και προστατεύονται από τις διατάξεις της δασικής νομοθεσίας». Σας ενημερώνουμε ότι σύμφωνα με τις διατά-
ξεις του άρθρου 60 του ν. 998/1979 δεν επιτρέπεται η
ένταξη δάσους ή δασικής έκτασης σε επέκταση πόλεων,
οικισμών ή οικιστικών περιοχών και υπό προϋποθέσεις
επιτρέπεται η ένταξη δημοσίων εκτάσεων των περ. α΄ και
β΄ της παρ. 5. του άρθρου 3 του ν. 998/1979 σε οικιστική
περιοχή».
22. Το αντίγραφο χάρτη Π-0 (κλίμακος 1:5000) του Α΄
Σταδίου της υπό εκπόνηση πολεοδομικής μελέτης Α΄
Κατοικίας Αναθεώρησης και Επέκτασης Σχεδίου Πόλης
Φιλύρου, όπου σημειώνεται με κόκκινο χρώμα η θέση
του υφιστάμενου Κοιμητηρίου και η απόσταση των πενήντα (50,00) μέτρων.
23. Τη με ημερομηνία σύνταξης 12.2.2021 συμπληρωματική τεχνική έκθεση της ΥΔΟΜ Δήμου Πυλαίας - Χορ-
τιάτη με τους συνοδευτικούς χάρτες και τα διαγράμματα,
στην οποία αναφέρεται (συν τοις άλλοις) ότι «(...) είναι
άμεση η ανάγκη να ρυθμιστεί σύμφωνα με την κείμενη
ισχύουσα νομοθεσία το ζήτημα της απόστασής του (ενν.
του κοιμητηρίου) από το εγκεκριμένο σχέδιο πόλης και
να εκδοθεί η προβλεπόμενη απόφαση του άρθρου 29
του ν. 2508/1997 περί του καθορισμού της απόστασης
του Κοιμητηρίου από το σχέδιο πόλης στα 59 μ.», ήτοι
με την οποία (τ.έ.) προσδιορίστηκε, με πλήρη και ειδική
αιτιολόγηση, τελικώς η απόσταση στα πενήντα εννέα
(59,00) μέτρα.
24. Τον χάρτη Π.3.1. - Π.3.2. - Π.3.3.γ. («Φίλυρο») του
υπό εκπόνηση Γενικού Πολεοδομικού Σχεδίου Δημοτικής Ενότητας Χορτιάτη Δήμου Πυλαίας - Χορτιάτη, κλί-
μακος 1:5000, που φέρει ημερομηνία Δεκέμβριος 2020,
αλλά και το (τελικό μέχρι σήμερα) κείμενο της τεχνικής
εκθέσεως αυτού (Β2΄ Σταδίου: Οριστική Πρόταση, μαζί
με χάρτες του νέου αυτού ΓΠΣ).
25. Την από 18.2.2021 σύμφωνη γνώμη του Συμβουλίου Πολεοδομικών Θεμάτων και Αμφισβητήσεων Α΄
(ΣΥ.ΠΟ.Θ.Α. Α΄) Περιφερειακής Ενότητας Θεσσαλονίκης (πρακτικό γνωμοδότησης 1ης συνεδρίας - πράξης:
1ης/ 18.2.2021) - με την οποία το Συμβούλιο γνωμοδότησε υπέρ της έγκρισης μείωσης της απόστασης του
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 192/13.04.2021
υφιστάμενου κοιμητηρίου Φιλύρου από το όριο του υπό
εκπόνηση ρυμοτομικού σχεδίου επέκτασης του οικισμού
Φιλύρου του Δήμου Πυλαίας - Χορτιάτη, από τα διακόσια πενήντα (250,00) μέτρα στα πενήντα εννέα (59,00)
μέτρα-, μαζί με τη σχετική υπό στοιχεία ΔΥ/17.2.2021
εισήγηση του Τμήματος Πολεοδομικού Σχεδιασμού και
Εφαρμογών της ΔΙ.ΠΕ.ΧΩ.Σ. Α.Δ.Μ. - Θ. και τον συνοδευτικό φάκελο της υπόθεσης, στοιχεία τα οποία αποτελούν
αναπόσπαστο μέρος της παρούσας.
Επειδή καταρχάς πληρούνται τα κριτήρια, καθόσον
έχει εκδοθεί το σύνολο των δικαιολογητικών, του άρθρου 2 της υπ’ αρ. 26882/5769/1998 (Δ΄ 838) κοινής
υπουργικής απόφασης.
Επειδή, από τα προσκομισθέντα στοιχεία προκύπτει
ότι μεταξύ της απόστασης του κοιμητηρίου από την
περιοχή επέκτασης του σχεδίου του οικισμού Φιλύρου
υπάρχουν περιοχές αδόμητες και πρασίνου και συνεπώς
πληρείται η προϋπόθεση του τελευταίου εδαφίου της
παρ. 1.α του άρθρου 29 του ν. 2508/1997 (Α΄ 124).
Επειδή, επιπροσθέτως, από τα παραπάνω στοιχεία
προκύπτει ότι η μείωση της απόστασης του κοιμητηρίου
από την επέκταση του ρυμοτομικού σχεδίου στον οικισμό Φίλυρο, από τα 250,00 μ. στα 50,00 μ., συνεπώς και
στην (μεγαλυτέρα) τελικώς προσδιορισθείσα απόσταση
των 59,00 μ., δεν θα επιφέρει επιπτώσεις στο οικιστικό
και φυσικό περιβάλλον της περιοχής ούτε στη δημόσια
υγεία των κατοίκων.
Επειδή το αίτημα του Δήμου βρίσκεται σε συμφωνία
τόσο με τις προβλέψεις του ισχύοντος ΓΠΣ Φιλύρου
(Δ΄ 372/2002) όσο και με τις προβλέψεις του υπό εκπόνηση (νέου) ΓΠΣ Δ.Ε. Χορτιάτη Δήμου Πυλαίας - Χορτιάτη.
Επειδή η αιτηθείσα πράξη αποτελεί προϋπόθεση για
την έγκριση της υπό εκπόνηση πολεοδομικής μελέτης
επέκτασης του ρυμοτομικού σχεδίου του οικισμού Φιλύρου (που προβλέπεται τόσο από το ισχύον ΓΠΣ/2002
όσο και από το υπό εκπόνηση - νέο ΓΠΣ της περιοχής,
αποφασίζουμε:
Την έγκριση της μείωσης της απόστασης του υφιστάμενου κοιμητηρίου Φιλύρου από το όριο του υπό εκ-
πόνηση ρυμοτομικού σχεδίου επέκτασης του οικισμού
Φιλύρου του Δήμου Πυλαίας - Χορτιάτη της Π.Ε. Θεσσαλονίκης, από τα διακόσια πενήντα (250) μέτρα στα
πενήντα εννέα (59) μέτρα, σύμφωνα με τα οριζόμενα στις
περ. α΄ και β΄ της παρ. 1 του άρθρου 29 του ν. 2508/1997
(Α΄ 124).
Διευκρινίζεται ότι η παρούσα έχει ισχύ εφόσον τηρούνται όλοι οι όροι, προϋποθέσεις και περιορισμοί, τα
μέτρα και συνοδευτικά έργα, όπως προβλέπονται από
τα ανωτέρω -από (14) μέχρι (21)- σχετικά (πράξεις, συνοδευτικές μελέτες και έγγραφα).
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 1 Απριλίου 2021
Ο Συντονιστής Αποκεντρωμένης Διοίκησης
ΙΩΑΝΝΗΣ ΣΑΒΒΑΣ
Αριθμ. 33609
(2)
Κήρυξη ως αναδασωτέας δημόσιας δασικού χαρακτήρα έκτασης εμβαδού χιλίων εκατό ογδό-
ντα δύο τετραγωνικών μέτρων και τετρακοσίων
είκοσι χιλιοστών (1.182,420 τ.μ.) στη θέση «Κατώβεργες» της Τ.Κ. Κλειδωνιάς, του Δήμου Κόνι-
τσας, της Π.Ε. Ιωαννίνων».
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Τις διατάξεις:
α) Της παρ. 1 του άρθρου 24 και της παρ. 3 του άρθρου
117 του Συντάγματος της Ελλάδας.
β) Του άρθρου 1 του ν. 2503/1997 «Διοίκηση, οργάνωση, στελέχωση της Περιφέρειας, ρύθμιση θεμάτων για
την Τοπική Αυτοδιοίκηση και άλλες διατάξεις» (Α΄ 107).
γ) Του άρθρου 280 του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοί-
κησης - Πρόγραμμα Καλλικράτης» (Α΄ 87).
δ) Του π.δ. 141/2010 «Οργανισμός της Αποκεντρωμένης Διοίκησης Ηπείρου - Δυτικής Μακεδονίας» (Α΄ 234),
όπως τροποποιήθηκε με το άρθρο 92 του ν. 4446/2016
«Πτωχευτικός Κώδικας, Διοικητική Δικαιοσύνη, Τέλη Παράβολα, Οικειοθελής αποκάλυψη φορολογητέας ύλης
παρελθόντων ετών, Ηλεκτρονικές συναλλαγές, Τροποποιήσεις του ν. 4270/2014 και λοιπές διατάξεις» (Α΄ 240).
ε) Του ν. 2647/1998 «Μεταβίβαση αρμοδιοτήτων στις
Περιφέρειες και την Αυτοδιοίκηση και άλλες διατάξεις»
(Α΄ 237).
στ) Της παρ. 1 του άρθρου 28 του ν. 4325/2015 «Εκδημοκρατισμός της Διοίκησης - Καταπολέμηση Γραφειο-
κρατίας και Ηλεκτρονική Διακυβέρνηση, Αποκατάσταση
αδικιών και άλλες διατάξεις» (Α΄ 47).
ζ) Του ν. 3861/2010 «Ενίσχυση της διαφάνειας με την
υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο
διαδίκτυο “Πρόγραμμα Διαύγεια” και άλλες διατάξεις»
(Α΄ 112).
η) Της υπ’ αρ. 272961/26.4.1982 κοινή υπουργική
απόφαση του Υπ. Προεδρίας και Γεωργίας περί «αναμόρφωσης συλλογικών οργάνων γνωμοδοτικής και
αποφασιστικής αρμοδιότητας του Υπ. Γεωργίας», όπως
τροποποιήθηκε και συμπληρώθηκε με την υπ’ αρ.
347624/21.10.1982 κοινή υπουργική απόφαση (Β΄ 841).
θ) Του ν. 998/1979 «Περί προστασίας δασών και δασικών εν γένει εκτάσεων της Χώρας»(Α΄ 289) και ιδίως
το άρθρο 37, την παρ. 1 του άρθρου 38 και την παρ. 1
του άρθρου 41.
2. Τις υπ’ αρ. 160417/1180/8.7.1980 και 182447/3049/
24.9.1980 διαταγές του Υπουργείου Γεωργίας.
3. Την υπ’ αρ. 13912/15.5.2017 απόφαση του Υπουργού Εσωτερικών (Υ.Ο.Δ.Δ. 250), με την οποία διορίστηκε
Συντονιστής της Αποκεντρωμένης Διοίκησης Ηπείρου Δυτικής Μακεδονίας ο Μιχελάκης Βασίλειος του Πολυ-
κάρπου.
4. Την υπ’ αρ. 75532/2.6.2017 (ΑΔΑ:6ΕΥΧΟΡ1Γ-Λ1Ο)
απόφαση με θέμα: «Αναπλήρωση Συντονιστή Αποκεντρωμένης Διοίκησης Ηπείρου - Δυτικής Μακεδονίας».
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 192/13.04.2021
5. Την υπ’ αρ. 83295/1.6.2018 απόφαση του Συντονιστή Αποκεντρωμένης Διοίκησης Ηπείρου - Δυτικής
Μακεδονίας «Μεταβίβαση αρμοδιοτήτων και παροχή
εξουσιοδότησης υπογραφής διοικητικών πράξεων και
εγγράφων κ.λπ.» (Β΄ 2352).
6. Την υπ’ αρ. 203771/21.12.2017 (ΑΔΑ:ΩΡΙΔΟΡ1Γ-ΝΧΕ)
απόφαση του Συντονιστή Αποκεντρωμένης Διοίκησης
Ηπείρου - Δυτικής Μακεδονίας περί μερικής κύρωσης
των δασικών χαρτών όλων των προ-Καποδιστριακών
Ο.Τ.Α. της Π.Ε. Ιωαννίνων.
7. Την υπ’ αρ. 19448/19.2.2021 (ΑΔΑ:6ΑΕΘΟΡ1Γ-ΝΑΩ),
απόφαση της Διεύθυνσης Δασών Ιωαννίνων «Ανάρτηση
των δασικών χαρτών όλων των προ-Καποδιστριακών
Ο.Τ.Α. της Π.Ε. Ιωαννίνων».
8. Το υπ’ αρ. 23900/3.3.2021 έγγραφο του Δασαρχείου
Κόνιτσας, με το οποίο προτείνεται η κήρυξη, ως αναδασωτέας της αναφερομένης στο θέμα έκτασης, και την
υπό στοιχεία Δ.Υ./3.3.2021 έκθεση αυτοψίας του Δασολόγου Γεωργίου Καράτζιου .
9. Την υπ’ αρ. 29148/12.3.2021 αναφορά της Διεύθυνσης Δασών Ιωαννίνων, με την οποία προτείνεται η
κήρυξη ως αναδασωτέας της αναφερομένης στο θέμα
έκτασης.
10. Τη σύμφωνη γνώμη της Διεύθυνσης Συντονισμού
και Επιθεώρησης Δασών, αποφασίζουμε:
Κηρύσσουμε ως αναδασωτέα, με φυσική αναγέννηση
ή τεχνητή αναδάσωση, τη δημόσια δασικού χαρακτήρα
έκταση εμβαδού χιλίων εκατό ογδόντα δύο τετραγωνικών μέτρων και τετρακοσίων είκοσι χιλιοστών (1.182,420
τ.μ.) στη θέση «Κατώβεργες» της Τ.Κ. Κλειδωνιάς, του
Δήμου Κόνιτσας, της Π.Ε. Ιωαννίνων, η οποία εκχερσώθηκε παράνομα, με σκοπό την προστασία και επαναφορά
της βλάστησης στην προηγούμενη μορφή της και τον
αποκλεισμό της διάθεσής της για άλλη χρήση.
Η έκταση απεικονίζεται στο συνημμένο τοπογραφικό
διάγραμμα, του Δασολόγου Γεωργίου Καράτζιου, υπαλλήλου του Δασαρχείου Κόνιτσας, με κλίμακα 1 : 1.000,
το οποίο αποτελεί αναπόσπαστο μέρος της παρούσας
απόφασης με δύο επιμέρους τμήματα με στοιχεία:
α) Τμήμα Α, εμβαδού 782,202 τ.μ. που προσδιορίζεται από τον πίνακα συντεταγμένων κορυφών:
1,2,3,4,5,6,7,8,9,10,11 και 1.
β) Τμήμα Β, εμβαδού 400,218 τ.μ. που προσδιορίζεται από τον πίνακα συντεταγμένων κορυφών:
12,13,14,15,16,17,18 και 12.
και όρια ως εξής:
Βόρεια: Με δημόσια δασικού χαρακτήρα έκταση
Νότια: Με δημόσια δασικού χαρακτήρα έκταση και με
μη δασικού χαρακτήρα έκταση
Ανατολικά: Με δημόσια δασικού χαρακτήρα έκταση
και με μη δασικού χαρακτήρα έκταση
Δυτικά: Με δημόσια δασικού χαρακτήρα έκταση
Η ανωτέρω έκταση που εκχερσώθηκε, συνολικού
εμβαδού 1.182,420 τ.μ., είναι καταγεγραμμένη ως ΑΔ
χωρίς επιπλέον διάκριση στον μερικώς κυρωμένο δασικό χάρτη.
Με την απόφασή αυτή δεν προκαλείται δαπάνη σε
βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 192/13.04.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 192/13.04.2021
Η απόφαση αυτή να δημοσιευθεί στην Εφημερίδα της Κυβερνήσεως.
Ιωάννινα, 29 Μαρτίου 2021
Με εντολή Συντονιστή
Αποκεντρωμένης Διοίκησης
Ο Αναπληρωτής Προϊστάμενος
της Γενικής Διεύθυνσης Δασών
και Αγροτικών Υποθέσεων
ΝΙΚΟΛΑΟΣ ΠΑΠΑΕΥΘΥΜΙΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 192/13.04.2021
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20210400192.pdf | Tokens: 24076]